Glitnir Holdco vill víðtækara lögbann
Fréttir|Glitnir Holdco vill víðtækara lögbann
NæstKarl Steinar er hættur og Sigríður Dagný tekur við|
Glitnir Holdco vill að Stundinni og Reykjavík Media verði bannað að vinna umfjallanir upp úr gögnum frá Glitni, og einnig að bannað verði að láta aðra miðla fá gögnin til að vinna upp úr þeim.
Glitnir Holdco hefur lagt fram nýja kröfu um að miðl­unum Stund­inni og Reykja­vík Media verði bannað að birta eða fá aðra miðla til að birta fréttir byggðar á gögn­unum frá Glitn­i.
Frá þessu er greint í Frétta­blað­inu í dag, en blaðið vitnar til stefnu Glitnis Holdco.
Lög­bann­ið, sem sýslu­mað­ur­inn á höf­uð­borg­ar­svæð­inu hefur lagt á frek­ari umfjöll­un, mun að lík­indum standa fram yfir kosn­ingar þar sem lík­legt er að ekki verði komin nið­ur­staða í málið fyrr en eftir þær, en gengið verður til kosn­inga næsta laug­ar­dag, 28. októ­ber.
Ingólfur Hauks­son, fram­kvæmd­stjóri Glitnis Holdco, segir að engar ákvarð­anir hafi ver­ið­teknar um það hvort höfðað verði sér­stakt mál vegna umfjöll­unar ann­arra miðla en Stund­ar­innar eða Reykja­vík Media, en RÚV hefur nú þegar fjallað um upp­lýs­ingar sem kom upp úr gögnum frá Glitni og varða Bjarna Bene­dikts­son, for­sæt­is­ráð­herra og for­mann Sjálf­stæð­is­flokks­ins.
Lög­bannið hefur verið harð­lega gagn­rýnt, og sagði for­maður Blaða­manna­fé­lags Íslands, Hjálmar Jóns­son, að sýslu­maður ætti ekk­ert erindi inn á rit­stjórnir fjöl­miðla og að lög­bannið væri gróf aðför að tján­ing­ar­frels­inu.